പെഗാസസ് ഫോണ് ചോര്ത്തല്: ഗുരുതര വിഷയമെന്ന് സുപ്രീം കോടതി പെഗാസസ് ഫോണ് ചോര്ത്തല് സംബന്ധിച്ച് മാധ്യമങ്ങളില് വന്ന വാര്ത്തകള് ശരിയെങ്കില് ഗുരുതര വിഷയമെന്ന് സുപ്രീം കോടതി. കേസില് സ്വതന്ത്രാന്വേഷണം ആവശ്യപ്പെട്ടുള്ള ഹര്ജികള് പരിഗണിക്കുമ്ബോഴാണ് കോടതിയുടെ നിരീക്ഷണം. 2019ല് തന്നെ ഇതുമായി ബന്ധപ്പെട്ട വിവരങ്ങള് പുറത്തുവന്നപ്പോള് എന്തുകൊണ്ട് ഔദ്യോഗികമായി പരാതി നല്കിയില്ലെന്ന് ചീഫ് ജസ്റ്റിസ് ചോദിച്ചു. എന്നാല് ഇപ്പോള് മാത്രമാണ് ഫോണ് ചോര്ത്തപ്പെട്ടവരുടെ വിവരങ്ങള് പുറത്തുവന്നതെന്ന് മാധ്യമപ്രവര്ത്തകരായ എന് റാം, ശശികുമാര് എന്നിവര്ക്ക് വേണ്ടി ഹാജരായ അഭിഭാഷകന് കപില് സിബല് പറഞ്ഞു സര്ക്കാരിന് മാത്രമാണ് കമ്ബനി ഈ സോഫ്റ്റ് വെയര് നല്കിയത്. വിവരങ്ങള് ഇസ്രായേല് കമ്ബനിയായ എന് എസ് ഒക്ക് കൈമാറി. ഇത് ഗരുതരമാണ്. ദേശീയ സുരക്ഷയെ ബാധിക്കുന്ന വിഷയമായതിനാല് കേന്ദ്രം വിശദീകരണം നല്കണമെന്നും കപില് സിബല് ആവശ്യപ്പെട്ടു. എന്നാല് കേസ് മുന്നോട്ടു കൊണ്ടുപോകാന് കൂടുതല് തെളിവുകള് ആവശ്യമാണെന്ന് കോടതി പറഞ്ഞു. ഹര്ജി വീണ്ടും ചൊവ്വാഴ്ച പരിഗണിക്കും.